Eugenius Ossinovski

Eugenius Ossinovski, vulgo Jevgeni Ossinovski vel litteris Cyrillicis Евгений Осиновский (Kohtla-Järve in urbe natus die 15 Martii 1986) est politicus Estoniae, factionis socialis democraticae sodalis.

E populo Russice loquenti ortus, patre ingeniario in Casachia nato, Eugenius Ossinovski philosophiae apud universitates Tartuensem Estoniae et Warwicensem Angliae studuit. Postea anno 2010 gradum doctoris rerum politicarum in Schola Scientiarum Oeconomicarum Londiniensi meruit. Anno insequenti in patriam reditus ad Parlamentum anno 2011 legatus est. A mense Martio 2014 usque ad diem 30 Martii 2015 minister eruditionis et scientiae fuit, successore Georgio Ligi, primo ministro Taavi Rõivas. Die 23 Novembris 2016 minister a valetudine et labore factus est, primo ministro Georgio Ratas.

 Nexus externi 
 Ephemeris interretialis 
 Vita apud rectionem Estonicam 
 Vita apud Parlamentum Estonicum

Categoria:Nati 1986
Categoria:Homines vivi
Categoria:Politici Estoniae
Categoria:Alumni Universitatis Tartuensis
Categoria:Alumni Universitatis Warwicensis
Categoria:Alumni Scholae Scientiarum Oeconomicarum et Politicarum Londiniensis